Es poden presentar ofertes en els subperíodes següents:
Amb caràcter general i a l'efecte del còmput de terminis s'ha de tenir en compte el següent:
A les sol·licituds s'hi ha d'adjuntar la documentació que es detalla a continuació.
No cal presentar la documentació que ja s'hagi presentat anteriorment al DARP, i les dades de la qual no hagin variat i continuïn vigents.
El producte ha de ser d'origen de la Unió Europea (producte recol·lectat a la Unió Europea).
Les ofertes s'han de referir a quantitats no inferiors a 50 tones i poden ser quantitats ja emmagatzemades.
En cadascun dels subperíodes, els operadors no poden presentar més d'un oferta per a cadascun dels productes esmentats.
Tampoc serà possible la transferència entre agents econòmics de drets i obligacions derivats de l'acceptació de la licitació.
Cal que feu servir el codi de la subvenció: ARP098.
En cas que l'últim dia del termini es produeixi alguna interrupció del servei que impedeixi la presentació de la sol·licitud, per tal de complir el termini de presentació establert al Reglament les ofertes es podran presentar en qualsevol dependència del Departament d'Agricultura, Ramaderia, Pesca i Alimentació que permeti registrar-les (sempre abans de les 12 del migdia de l'últim dia del període).
La sol·licitud/oferta registrada s'enviarà escanejada juntament amb còpia del resguard de la garantia, per correu electrònic, a serma.dar abans de les 14 hores del mateix dia de presentació.
Presencialment s'ha de presentar l'original del resguard de la garantia constituïda per garantir el compliment de les obligacions que estableix la normativa que regula l'ajut, amb relació a la presentació de l'oferta i al compliment de les obligacions contractuals.
Un cop rebudes totes les ofertes admissibles, la Comissió Europea, seguint el procediment previst en l'apartat 1 de l'article 43 de Reglament d'execució (UE) 2016/1240, procedirà a:
I publicarà al Diari Oficial de la Unió Europea l'import màxim de l'ajut corresponent a la licitació en qüestió.
En cas que les ofertes no compleixin els requisits establerts als articles 39 i 40 del R(UE) 2016/1240, en el termini dels tres dies hàbils següents a la recepció de l'oferta o sol·licitud, el Servei de Regulació de Mercats Agroalimentaris notificarà la resolució d'inadmissió.
Les sol·licituds que compleixen els requisits per participar en la licitació es comunicaran a la Comissió, que decidirà l'import màxim de l'ajut de cada subperíode.
Dins el termini dels tres dies hàbils següents a la publicació en el Diari Oficial de la Unió Europea de l'import màxim de l'ajut correspon al subperíode, la Direcció General d'Alimentació, Qualitat i Indústries Agroalimentàries de la Generalitat de Catalunya notificarà als licitadors el resultat de la seva participació, tant si ha estat acceptada la seva oferta com si ha estat desestimada, d'acord amb l'article 44.3 de Reglament d'execució (UE) 2016/1240.
Un cop emmagatzemat el producte, es realitzarà el control documental i físic d'inici de l'emmagatzematge per verificar la quantitat emmagatzemada i que el producte compleix els requisits per rebre l'ajut.
Amb els resultats del controls de qualitat, la unitat gestora elaborarà en el 5 dies hàbils següents a la finalització del control un informe sobre l'admissibilitat dels productes.
En els 5 dies hàbils posteriors a la data d'expedició de l'informe, si els resultats analítics sobre la qualitat de l'oli d'oliva són conformes, la Direcció General d'Alimentació, Qualitat i Industrias Agroalimentàries notificarà a l'agent econòmic adjudicatari, que el contracte es considera formalitzat.
Per tant, la data de formalització del contracte serà aquella en la qual l'organisme pagador hagi efectuat la notificació a l'agent econòmic.
Contra la resolució d'inadmissió del cap de Servei de Regulació de Mercats, que no posa fi a la via administrativa, es podrà presentar recurs d'alçada davant el director o la directora general d'Alimentació, Qualitat i Indústries Agroalimentàries, en el termini d'un mes a comptar a partir de l'endemà de la notificació de la resolució.
Contra la resolució d'acceptació/no acceptació de l'oferta o la no inadmissibilitat del producte com a conseqüència dels resultats dels controls de qualitat del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució.
En cas de silenci administratiu, el recurs d'alçada es podrà interposar en qualsevol moment a partir de l'endemà del dia que s'exhaureixi el termini per resoldre i notificar, tal com estableix l'apartat anterior.